මේ අතර, වෛද්‍ය සේවා පනත සංශෝධනය කිරීම සම්බන්ධයෙන් වැඩවර්ජනයකට යොමු නොවන ලෙස රෝහල් පරිපාලකයින්ගේ සංගමය රජයේ වෛද්‍ය නිලධාරීන්ගේ සංගමයෙන් ඉල්ලීමක් කරනවා.එසේම, දන්ත ශල්‍ය වෛද්‍යවරුන්ගේ සංගමය ලබන 22 වනදා දීප ව්‍යාප්ත සංකේත වර්ජනයක නිරත වීමට තීරණය කර ඇත්තේ , එම්.බී.බී.එස්. වෛද්‍යවරුන්ගේ විශ්‍රාම වයස අවුරුදු 63 දක්වා ඉහළ නැංවීමට අදාළ කැබිනට් පත්‍රිකාවට ඔවුන් ඇතුළත් නොකිරීම ඇතුලු ඉල්ලීම් කිහිපයක් මුල් කරගනිමින්.මහියංගනයේ පවතින වන අලි ගැටළුවට විසදුම් ඉල්ලා ගොවි සංවිධාන කිහිපයක නියෝජිතයින් අද මහියංගනය නගරයේ සත්‍යාග්‍රහයක් ආරම්භ කලා.මේ අතර, යෝජිත වන අලි කළමනාකරණ රක්ෂිතය ගැසට් කරන ලෙස ඉල්ලා සූරියවැව වල්සපුගල ගොවීන් ආරම්භ කල සත්‍යග්‍රහයට අදට මාස දෙකක්.ශ්‍රී ලංකා රජයේ ගුරුවන්ගේ සංගමය ද අද මානව හිමිකම් කොමිසම වෙත පැමිණ තිබුනා.එමෙන්ම, යාපනය විශ්ව විද්‍යාලීය සිසුන් පිරිසක් හා සිවිල් සංවිධාන නියෝජිතයන් පිරිසක් යාපනය නල්ලූර් ප්‍රදේශයේදි ආරම්භ කර ඇති උපවාසයට සහාය පලකරමින් අද යාපනයේ විරෝධාතාවක් ද පැවත්වුණා.